Document ID: /roh_data/filtered/fineweb-2-filterrobots_roh.jsonl.gz/37832

Ina da las duas giaglinas ha cumenzà cun la disa dad uvar mintga di a l’ur dal guaud sper la puraria. Gist là ha ina pitschna famiglia da lieurs ses dachasa. In bel di scuvran ils lieurets il gnieu plain ovs.
«La famiglia da lieurs ed ils ovs colurads» è ina bella istorgia da Pasca plain anim ed amur, scritta da Letizia Schmid da Riom barmiera ed illustrada cun finezza da Moira Prati da Viganello. Ils texts èn scrits en rumantsch grischun, surmiran e sutsilvan e vegnan cumplettads cun ina resumaziun tudestga a la fin dal carnet. L’ediziun da la Lia Rumantscha cuntegna ultra da l’istorgia fegls da lavur cun engiavineras, pitschens pensums e maletgs da dar colur.
RR actualitad 08:00